b'\n_START_ARTICLE_\nVelika nagrada Nice 1935\n_START_SECTION_\nPred dirko\n_START_PARAGRAPH_\nScuderia Ferrari je na dirki nastopala v najmo\xc4\x8dnej\xc5\xa1i postavi, Tazio Nuvolari, Louis Chiron in Ren\xc3\xa9 Dreyfus, ki so veljali za favorite, glavna konkurenca pa naj bi jim bilo mo\xc5\xa1tvo Scuderia Subalpina, pa tudi zmagovalec zadnje francoske dirke Grand Prix du Comminges, Raymond Sommer.\n_START_SECTION_\nDirka\n_START_PARAGRAPH_\nNa \xc5\xa1tartu dirke je pri\xc4\x8dakovano povedel Nuvolari, drugo mesto pa je prevzel Giuseppe Farina, ki je uspel kar dolgo slediti vodilnemu dirka\xc4\x8du Ferrarija, toda pri tem je dirkal pri previsokih obratih in moral \xc5\xbee v enajstem krogu odstopiti zaradi okvare motorja. Tudi dirka\xc4\x8di mo\xc5\xa1tva Scuderia Subalpina so imeli te\xc5\xbeave, saj je moral odstopiti Goffredo Zehender v dvajsetem krogu, kasneje je prevzel te\xc5\xbeko vozen dirkalnik Philippa \xc3\x89tancelina. Zaradi tega je Ferrari z lahkoto pri\xc5\xa1el do trojne zmage, Nuvolari je ostal na prvem mestu, drugi mesti na stopni\xc4\x8dkah pa sta zasedla Chiron in Dreyfus, \xc4\x8detrto mesto pa je osvojil Sommer, toda \xc5\xbee s tremi krogi zaostanka.'